section_heading: Nuspojave i komplikacije
paragraph_text: Komplikacije bloka su lokalne ili sistemske. Lokalne komplikacije uključuju nastanak hematoma, oštećenje n. opticusa i perforaciju očne jabučice s mogućom sljepoćom. Sistemske komplikacije uključuju toksičnost lokalnog anestetika, moždanu anesteziju i stimulaciju okulokardijalnog refleksa. Pacijenti najčešće navode neugodnost tijekom izvođenja bloka, u smislu osjećaja uvođenja igle i/ili pritiska iza oka. Peribulbarni blok se posljednjih godina sve više koristi zbog smanjene učestalosti komplikacija.